**HYVINVOINTIALUEEN JA KUNNAN / KUNTIEN SOPIMUS YHTEISTYÖSTÄ VARAUTUMISESSA** **HÄIRIÖ- JA POIKKEUSOLOIHIN**

|  |  |  |  |
| --- | --- | --- | --- |
|  | **1. OSAPUOLET** |  |  |
|  | Hyvinvointialue Y-tunnus:  Osoite:  Jäljempänä: hyvinvointialue | Kunta  Y-tunnus:  Osoite:  Jäljempänä: kunta/kunnat |  |
|  | **2. SOPIMUKSEN TARKOITUS** |  |  |
|  | Tällä sopimuksella hyvinvointialue ja kunta/kunnat sopivat yhteistoiminasta väestönsuojeluun varautumisesta, pelastustoimen ja väestönsuojelun erityisjärjestelyistä sekä sosiaali- ja terveydenhuollon valmiussuunnittelun hyvinvointialueen ja kunnan/kuntien välisestä yhteensovittamisesta hyvinvointialueella. | |  |
|  | **3. YHTEISTOIMINTA JA MENETTELYTAVAT** | |  |
|  | Hyvinvointialueen ja kunnan yhteistyön menettelytavat kuvataan erillisessä liiteasiakirjassa (liite 1). | |  |
|  | **4. SOPIMUKSEN VOIMASSAOLO JA PÄÄTTYMINEN** | |  |
|  | Tämä sopimus tulee voimaan 1.1.2024 ja on voimassa toistaiseksi. Sopimusta tarkastellaan ja tarvittaessa päivitetään vähintään hyvinvointialueen valtuustokausittain. Sopimus päättyy, mikäli sopimusosapuolena oleva kunta/kaupunki siirtyy hallinnollisesti toisen hyvinvointialueen pelastuslaitoksen toimialueeseen tai kunta lakkaa olemasta jollakin kuntajakolain (1698/2009) 3 § määrittelemällä tavalla.  Sopimus voidaan purkaa sopimusosapuolen aloitteesta, molempien sopimusosapuolien yhteisellä päätöksellä. | |  |
|  | **5. VASTUUNRAJOITUS** |  |  |
|  | Tämä sopimus rajoittuu hyvinvointialueen ja kunnan yhteistyöhön varautumisessa sekä yhteistoimintaan häiriötilanteissa ja poikkeusoloissa. Sopimuksella ei voida siirtää kunnan/kaupungin tai hyvinvointialueen vastuulla olevia varautumisen, valmiussuunnittelun tai väestönsuojelun tehtäviä kunnalle/kaupungille tai hyvinvointialueelle. Hyvinvointialue ja kunta eivät takaa, että kaikkia liitteessä 1. esitettyjä palveluita kyetään toteuttamaan laajoissa häiriötilanteissa tai poikkeusoloissa. | |  |

**LIITE 1**

|  |  |
| --- | --- |
| **VARAUTUMISEN KESKEISET TOIMINNOT** | |
| **TOIMINTO** | **KUVAUS** |
| **Hälytysyhteys kunnan johtoryhmään** | Hyvinvointialue antaa tässä sopimuksessa määritetyllä tavalla ja kynnyksellä hälytyksen onnettomuustilanteissa, häiriötilanteissa ja poikkeusoloissa kunnan johtoryhmälle.  Hälytysyhteyttä kunnan johtoryhmään ylläpidetään ja testataan tässä sopimuksessa määritetyllä tavalla. |
| **Muiden kunnan organisaatioiden hälyttäminen** | Hyvinvointialue hälyttää onnettomuustilanteissa, häiriötilanteissa ja poikkeusoloissa kunnan yksittäisten organisaation tai toimijan tässä sopimuksessa määritetyllä tavalla.  Hyvinvointialue ylläpitää ajantasaista tietoa hälytettävistä kunnan organisaatioista tai toimijoista sekä yhteistyön rajapinnoista. |
| **Tilannekuvan jakaminen** | Hyvinvointialueen tilanne- ja johtokeskus ylläpitää ja jakaa eri häiriötilanteissa ajantasaista tilannekuvaa kunnille erikseen sovittavalla tavalla.   Suositeltavaa on, että varauduttaisiin myös internetin ulkopuolella toimivien tilannekuvajärjestelmien käyttöön (esim. Krivat) yhdyshenkilöiden välityksellä niiden tilanteiden varalle, joissa tilannekuvatietoa ei voida turvallisesti välittää muuta kautta. |
| **Vaaratiedotteen antaminen kunnan ympäristöterveydenhuollon johtamasta tilanteesta** | Väestön elinympäristön terveydensuojelua koskevassa vaaratilanteessa pelastustoimi antaa vaaratiedotteen sellaisissa tilanteissa, joissa kunnan ympäristöterveydenhuollosta vastaavalla viranomaisella on johtovastuu. Kunnan ympäristöterveydenhuollosta vastaava viranomainen vastaa vaaratiedotteen laatimisesta ja sen sisällöstä. |
| **Koulutukset** | Tässä *s*opimuksessa sovitaan hyvinvointialueen ja kunnan välisestä koulutusyhteistyöstä. Koulutusten teemat sovitaan yhteisesti vuosittain esim. viestintä, huoltovarmuus, väestönsuojelu, evakuoinnit ja viranomaisyhteistoiminta. |
| **Kuntien valmiuden yhteyshenkilöt** | Kunta nimeää yhden valmiussuunnittelun yhteyshenkilön ja hänelle varahenkilön, joka toimii linkkinä hyvinvointialueen ja kunnan välillä. Yhteyshenkilöiden avulla varmistetaan ajantasaisen tiedon kulku hyvinvointialueen ja kuntien välillä. Yhteyshenkilöille järjestetään vuosittain 1–2 neuvottelutilaisuutta, jossa käydään läpi valmiussuunnittelun ajankohtaisia asioita sekä vuoden koulutusteemaan liittyviä esityksiä. |
| **Hyvinvointialueen yhteydenpito kuntaan eri turvallisuustilanteissa** | Hyvinvointialue järjestää tarkoituksenmukaisen yhteydenpidon kunnan kanssa ml. osallistumisen kunnan johtoryhmän työskentelyyn kaikissa eri turvallisuustilanteissa. |
| **Valmius- ja evakuointisuunnittelu** | Hyvinvointialueen valmius- ja evakuointisuunnittelussa otetaan huomioon yhteensopivuus alueen~~sa~~ kuntien toimintaan. Hyvinvointialueen ja kunnan yhteistyö suunnitelmien laadinnassa on välttämätöntä. |
| **Yleinen neuvonta** | Yleisellä neuvonnalla hyvinvointialue vastaa valmiussuunnitteluun liittyviin kuntien ja sen asukkaiden kysymyksiin koskien mm. väestönsuojia, valmius- ja pelastussuunnitelmia, väestön varoittamista, omatoimista varautumista ja väestönsuojelua. |
| **Viranomaisyhteistyön edistäminen väestönsuojelussa** | Pelastustoimi edistää yhteistyötä kuntien ja muiden toimijoiden kanssa väestönsuojelun kysymyksissä.  Yhteistyön edistämisellä kehitetään kuntien, muiden viranomaisten sekä muiden toimijoiden tuntemusta eri toimijoiden tehtävistä sekä vastuista ja syvennetään organisaatioiden välistä yhteistyötä. |
| **Harjoitukset** | Hyvinvointialue ja kunnat suunnittelevat ja toteuttavat yhteisiä harjoituksia. Hyvinvointialue edistää myös kuntien osallisuutta valtakunnallisissa sekä alueellisissa harjoituksissa (mm. valmius- ja paikallispuolustusharjoitukset). |
| **Kuntien tilojen, tukipalvelujen ja muiden resurssien hyödyntäminen tilanteissa, joissa väestöä siirretään** | Hyvinvointialue ja kunnat sopivat kuntien tilojen, ruokapalvelun ja muiden tukipalveluiden, henkilöstön ja muiden resurssien käytöstä sekä ulkoisesta viestinnästä tilanteissa, joissa väestöä siirretään. |
| **Hyvinvointialueen ja kunnan yhteistyö** | Hyvinvointialueen ja kunnan on neuvoteltava vähintään valtuustokausittain tehtäviensä hoitamiseen liittyvästä yhteistyöstä, tavoitteista ja työnjaosta. Neuvottelussa voidaan sopia ainakin yhteistyön edellyttämistä yhteistoimintarakenteista, toimintamalleista sekä yhteistyön edellyttämästä tiedonkulusta. (Hyvinvointialuelaki 14 §).   Neuvotteluissa yhtenä osa-alueena on syytä varmistaa myös pelastustoimintaan ja väestönsuojeluun liittyvän varautumisen toteutuminen. |
| **Tiedottamisen, viestinnän ja kriisiviestinnän järjestelyt** | Hyvinvointialue ja kunta sopivat eri turvallisuustilanteiden aikaisen tiedottamisen, viestinnän ja kriisiviestinnän järjestelyjen periaatteista ja käytänteistä. |
| **Väestönsuojelusuunnitelmat** | Väestönsuojelusuunnitelmat laaditaan pelastustoimen johdolla ja yhdessä eri toimijoiden kesken. Väestönsuojelusuunnitelmista laaditaan erillinen liite, joka on salassapidettävä (JulkL 24.1 § kohta 8.) |

Liite: Väestönsuojelua ja tilanpäistä majoittamista koskeva lainsäädäntö: <https://www.kuntaliitto.fi/varautuminen-ja-turvallisuus/#vaestonsiirtojamajoitus>